Yogasutra er en sammenredigering av flere tidligere yogatradisjoner, som i og med denne teksten blir fremstilt som ett, hethetlig og enhetlig system. Innenfor yogasutra-systemet beskrives flere former for yoga: tømming av bevisstheten (nirodha), askese (kriya-yoga) og den mest kjente: asthanga-yoga. Asthanga-yoga er et åttedelt system som innebærer etisk trening (yama og niyama), trening av kroppen (asana og pranayama) og trening av bevisstheten (pratyahara, dharana, dhyana og samadhi).